ΔΗΜΟΣ ΑΓΙΑΣ ΒΑΡΒΑΡΑΣ



***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *4/9/2024***

**Συγκεντρώνουμε σχολικά είδη**

**για τα παιδιά που δεν μπορούν να έχουν**

**Ενημερώνουμε τους πολίτες, ότι ο δήμος μας συγκεντρώνει σχολικά είδη για τα παιδιά ευάλωτων οικογενειών που υποστηρίζονται από τις Κοινωνικές υπηρεσίες του δήμου μας.**

Συγκεντρώνουμε τσάντες, μολύβια, τετράδια, στυλό, μαρκαδόρους, χάρακες, μπλοκ ζωγραφικής και όλα όσα χρειάζονται οι μαθητές για το σχολείο τους.

Τα σχολικά είδη που θα προσφερθούν θα πρέπει να είναι καινούρια, ή μεταχειρισμένα, σε άριστη κατάσταση, έτοιμα να χρησιμοποιηθούν.

**Η δράση θα πραγματοποιηθεί τη Δευτέρα 9/9/2024, στο Δημαρχείο της πόλης μας, Αριστομένους 8, από τις 9 το πρωί έως και τις 6 το απόγευμα. Στελέχη των Κοινωνικών Υπηρεσιών θα παραλαμβάνουν τα σχολικά είδη, τα οποία θα διανεμηθούν στη συνέχεια στις οικογένειες, μέσω του Κοινωνικού Παντοπωλείου του δήμου μας.**

**Σας περιμένουμε για να δώσουμε χαρά στα παιδιά!**